Γνωστικό ύφος, γλωσσική σχολική επίδοση και στρατηγικές επίλυσης συγκρούσεων μαθητών δημοτικού με μαθησιακές δυσκολίες
Creators: name: Τσαρούχα, Αικατερίνη Αναστασίου
Publisher: name: Aristotle University of Thessaloniki
Year: 2018
Subjects: Μαθησιακές δυσκολίες
Γνωστικό ύφος
Μαθησιακό ύφος
Διαχείριση συγκρούσεων
Γλωσσική σχολική επίδοση
Learning disabilities
Cognitive style
Learning style
Conflict resolution strategies
Language school achievement

description: Σκοπός της ερευνητικής εργασίας ήταν να μελετήσει τις διαφορές που παρουσιάζουν στο γνωστικό-μαθησιακό ύφος, στην γλωσσική σχολική επίδοση και στους τρόπους διαχείρισης των συγκρούσεων, οι μαθητές με μαθησιακές δυσκολίες σε σύγκριση με τους τυπικής ανάπτυξης συνομηλίκους τους και να διερευνήσει την επίδραση του μαθησιακού ύφους στη γλωσσική σχολική επίδοση και στη διαχείριση των συγκρούσεών τους. Για τον εντοπισμό των δύο ομάδων μαθητών, μίας με μαθητές με μαθησιακές δυσκολίες και μίας με μαθητές τυπικής ανάπτυξης χρησιμοποιήθηκε ένα checklist γλωσσικής επίδοσης. Για την ένταξη ενός μαθητή σε μία από τις δύο ομάδες κριτήριο αποτέλεσε η διακύμανση του στην επίδοση. Το τελικό δείγμα της έρευνας αποτέλεσαν πενήντα μαθητές και μαθήτριες Ε΄ και Στ΄ τάξεων από δημόσια Δημοτικά σχολεία του Νομού Ηρακλείου Κρήτης,. Για την διεξαγωγή της έρευνας χρησιμοποιήθηκαν α. ένα τεστ γλωσσικής επίδοσης, β. ένα υποθετικό σενάριο σύγκρουσης, συνοδευόμενο από ένα ερωτηματολόγιο και γ. μια ατομική συνέντευξη με κάθε μαθητή για την ανάδειξη του μαθησιακού του ύφους. Τα ευρήματα της έρευνας ανέδειξαν ότι οι μαθητές με μαθησιακές δυσκολίες χρησιμοποίησαν ολιστικές μεθόδους επεξεργασίας, σε αντίθεση με την ομάδα μαθητών τυπικής ανάπτυξης που χρησιμοποίησε αναλυτικές μεθόδους. Όσον αφορά την επίδοση, διαπιστώθηκε στατιστικά σημαντική διαφορά επίδοσης μεταξύ των δύο ομάδων μαθητών, με υπεροχή των μαθητών τυπικής ανάπτυξης. Για την ομάδα των μαθητών με μαθησιακές δυσκολίες διαπιστώθηκε στατιστικά σημαντική συσχέτιση μεταξύ μαθησιακού ύφους και επίδοσης στον τομέα της κατανόησης, κάτι που δεν ίσχυσε στον τομέα της έκθεσης. Αναφορικά με την διαχείριση των συγκρούσεων, δεν προέκυψαν διαφορές στους τρόπους με τους οποίους οι δύο ομάδες μαθητών επιλέγουν να αντιμετωπίσουν τις συγκρούσεις τους, ούτε συσχέτιση με το μαθησιακό τους ύφος.
description: The purpose of this research study was to investigate the differences in cognitive-learning style, language school achievement and conflict resolution strategies of students with learning disabilities as compared to their typically developed peers. Moreover, this study investigated whether students' cognitive-learning style is associated with their language school achievement and their conflict resolution strategies. For the study sample identification including students with learning disabilities and typically developed students, a language school achievement checklist was used. The study sample consisted of fifty female and male fifth and sixth grade students from public elementary schools in municipality of Heraklion, Crete, Greece. For the conduction of the research were used a. a language school achievement test, b. a hypothetical conflict resolution scenario, accompanied by a questionnaire and c. an individual interview with each student to identify his/her cognitive-learning style. Research findings have highlighted that students with learning disabilities use holistic learning style, as opposed to the group of typical development students who used analytical methods. In terms of language school achievement, a statistically significant difference was found between the two groups of students, with the typically developed students scoring more than their language disabled peers. For the group of students with learning disabilities, there was a statistically significant correlation between learning style and language school achievement in reading comprehension. No differences were found between the two groups of students in conflict resolution strategies.